sawadee ka    mir hend noed recht gwuesst, was eus z bangkok erwarte wird. d unruhe hend ja vor eusem abflug eher zue- anstatt abgno. doch schlussendlich hetmer ide thailaendlische hauptstadt wenig bis nuet vo krawall und usschritige mitkriegt.    wien ihr uf de foeteli werdet xeh, hemer di typischi touriroute gmacht: wat po (mit massage!), koenigspalast womer waeg de hitz fast noed hend koenne gnuesse und d khao san  road natuerli (shopping).  s highlight isch aber de muay thai boxkampf inmitte vo iheimische xi. verpflegt hemer eus mit aesse vode staend vorusse (kei ahnig was mir da gnau schnabuliert hend, jedoch ischs u fein xi) und d stimmig inedra isch wiae bime fc zueri - basel match xi   . jedoch ohni gwaltawaendig aber gschroue hends wien en wald voll affe.    am leste tag hemer no chli suberi luft welle schnuppere und sind in lumpini park. so viel plaen hettemer gah aber recht beschraenkt ziit willmer am abig en bus uf koh tao buecht hend. schlussaendlich waer fasch alles buechstaeblich is wasser gheit: agfange hets wiaenen platzraege, eifach daser nuem ufghoert het. natuerli sind all taxis scho bsetzt xi und au tuk tuks hend eus kein blick gwuerdiget. ploetzli ischs 6si xi und nur mit mueh und not hemer denn no en junge fraeche tuktuk fahrer gfunde  wo halsbraecherisch dur bangkok graset isch.  mit herzklopfe und 20min d spat (thai-laendischi puenktlichkeit) hemers denn doch no uf de bus gschafft.